Мөхәррәм Инҗә

Мөхәррәм Инҗә (, 1964 елның 4 мае, Төркия, Ялова, Әлмалык) — Төркия сәясәтчесе, белеме буенча — физика-химия укытучысы. Ялова шәһәреннән сайланган парламент депутаты. «Ататөрек фикере» асссоциациясе президенты. Төркиянең җөмһүрият халык фиркасе әгъзасы.

 Тәрҗемәи хәле 
1964 елның 4 маенда Төркиянең Ялова районы Әлмалык авылында туган. Әтисе Шәриф (Şerif), әнисе Зәкия (Zekiye). Яловада урта мәктәп, «физика-химия укытучысы» белгечлеге буенча Балыкесир шәһәрендәге Бурса - Улудаг университетын тәмамлаган. Физика укытучысы һәм мәктәп мөдире булып эшләгән. Соңрак «Яловаспор» (Yalovaspor) ФК матбугат үзәге җитәкчесе була. Яңа Төркиягә нигез салган Мостафа Кәмал Ататөрк идеяләрен хуплаучы «Ататөрек фикере» асссоциациясе президенты итеп сайлана.

 Сәясәт 
100px|thumb|right|Җөмһүрият халык фиркасе (Төркия)
2002 елдан бирле М. Инҗә Төркия президенты Рәҗәп Таййип Әрдоган һәм ул җитәкләгән Гаделлек һәм тәрәккыять фиркасенең алып барган сәясәтен иң кискен тәнкыйтьләүчеләрнең берсе.

2010 елда Төркиянең җөмһүрият халык фиркасенең парламент төркеме рәистәше итеп сайланган. 2011 һәм 2013 елларда әлеге вазифага яңадан сайлана.

2018 елның 3 маенда җөмһүрият халык фиркасе () тарафыннан Төркиядә 2018 елгы президент сайлауларында кандидат итеп күрсәтелгән CHP’li İlhan Kesici: Adayımız Muharrem İnce. sozcu.com.tr, 03.05.2018. Сайлау кампаниясенең шигаре —  (Төркиягә гарантия — Мөхәррәм Инҗә).

 Гаиләсе 
Өйләнгән, хатыны Үлкү Инҗә (Ülkü İnce), улы Салих Арда Инҗә (Salih Arda İnce).

 Китабы 
 Buyurun sayin İnce. 2012

 Сылтамалар 
 Мөхәррәм Инҗә биографиясе. biyografi.info

 Muharrem İnce. Türkiye Büyük Millet Meclisi Resmi İnternet Sitesi (Төркия Бөек Милләт Мәҗлесе рәсми сайты)

 Искәрмәләр 

Төркем:Төркия сәясәтчеләре
Төркем:Төркия физиклары
Төркем:Төркия галимнәре
Төркем:Укытучылар